Душан Силни/25
ПОЈАВА 2/3
МОНАХ САВА и пређашњи.

МОНАХ САВА: 
Трубе и звона... сврши се дакле обред крунисања. Док они у божјем храму полагаху круну на главу помазаникову, ја, окајани испосник Господњи, тамо у црквици, читах скромну молитву без орара* и хомофора*, без певаца и звона... мољах се за тебе, нови царе земаљски, за твоју победу и одољење. (Чују се трубе ниже). Приближују се; Бог нека их благослови све, а највише тебе, мој нови царе земаљски... Још. кад бејасмо у Константинопољу, ти, мој драги учениче, жељаше борбе и славе, ја, учитељ твој, још од ране своје младости жељах мир. Збогом! Одох у моју пустињу, а ти ходи и пењи се на ово сјајно постоље царства. Збогом, видећемо се! (Пође.)

Душан Силни